Gerald Richard Barnes

**Gerald Richard Barnes** (født 1945) er en amerikansk prelat og emeritert katolsk biskop av San Bernardino.
## Liv og virke
### Bakgrunn
Gerald Richard Barnes ble født 22. juni 1945 i Phoenix i Arizona, men da han var i en alder av ett flyttet familien til Los Angeles, og der vokste han opp med sine seks søsken i Boyle Heights-området. Barnes gikk på *Roosevelt High School* i Los Angeles og studerte ved California State University i Los Angeles, hvor han tok en bachelorgrad i statsvitenskap i 1967.

### Prest
Den 20. desember 1975 ble Barnes presteviet av erkebiskopen av San Antonio, Francis James Furey. Barnes ledet senere *Assumption-St. John Seminary* i San Antonio.
### Hjelpebiskop i San Bernardino
Den 28. januar 1992 utnevnte pave Johannes Paul II ham til titulærbiskop av *Mons Faliscus* og den første hjelpebiskop i San Bernardino. Biskopen av San Bernardino, Phillip Francis Straling, ordinerte ham til biskop den 18. mars samme år; medkonsekratorer var erkebiskopen av San Antonio, Patrick Fernández Flores, og hjelpebiskopen i Galveston-Houston, Curtis John Guillory S.V.D.

Etter at Phillip Francis Straling ble kalt biskop av Reno i 1995, ble Barnes innsatt som apostolisk administrator av bispedømmet San Bernardino.

### Biskop av San Bernardino
Den 28. desember 1995 utnevnte pave Johannes Paul II ham til ny biskop av San Bernardino. Barnes ble innsatt i embedet den 12. mars 1996.

Den 3. april 2003 anla bispedømmet San Bernardino søksmål mot erkebispedømmet Boston.  Bispedømmet anklaget erkebispedømmet for å ha gitt falsk informasjon om Paul R. Shanley, en prest som ble overført til bispedømmet fra Boston i 1990. Trass i at Shanley hadde vært straffet for seksuelle overgrep, hadde erkebispedømmet beskrevet ham  til bispedømmet som *«a priest in good standing».*  Senere i  1990 var Shanley blitt anklaget for å ha misbrukt en tenåring på et hotell i Palm Springs i California. Den 6. juli  2003, etter å ha drøftet anliggendet med den nye erkebiskopen av Boston, Sean O'Malley, bestemte Barnes seg for å trekke søksmålet.

I 2007 overrakte regjeringen i Mexico Barnes *Ohtli-prisen* for hans fortjenester overfor meksikanske borgere bosatt i USA.

I mars 2014 oppfordret Barnes, med henvisning til økonomiske fordeler og godt statsborgerskap, sognebarn i bispedømmet uten helseforsikring til å registrere deg for dekning under 2010 Affordable Care Act.

Den 28. desember 2020 aksepterte pave Frans biskop Gerald Richard Barnes' alderbetingewde avskjedssøknad.

## Episkopalgenealogi
Hans episkopalgenealogi er:
* Kardinal Scipione Rebiba (1504–1577) 
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Alessandro Mattei (1744–1820) *1767
* Kardinal Pietro Francesco Galleffi (1770–1837) *1819
* Kardinal Giacomo Filippo Fransoni (1775–1856) *1822
* Kardinal Carlo Sacconi (1808–1889) *1851
* Kardinal Edward Henry Howard of Norfolk (1829–1892) *1872
* Kardinal Mariano Rampolla del Tindaro (1843–1913) *1882
* Kardinal Rafael Merry del Val y Zulueta (1865–1930) *1900
* Kardinal Giovanni Vincenzo Bonzano (1867–1927) *1912
* Erkebiskop Edward Joseph Hanna (1860-1944) *1912
* Erkebiskop John Joseph Cantwell (1874-1947) *1917
* Biskop Joseph Thomas McGucken (1902-1983) *1941
* Kardinal Timothy Finbar Manning (1909 -1989) *1946
* Biskop Phillip Francis Straling (1933–) *1978
* Biskop * Gerald Richard Barnes * (1945–) *1992

## Referanser